
A japán gyarmati uralom hatása Koreára

A dolgozat témája a címben szereplő két ország viharos, olykor ambivalens kapcsolatának feltérképezése a történelmi kontextus felelevenítése révén. Korea megszállása egy „sötét időszak” Japán történelmében, ami közel sem kibeszélt egyelőre. Máig tartó hatása lépten-nyomon érezhető; „némi feszültség” figyelhető meg a két ország között. Másfelől pedig figyelemre méltó mindkét ország teljesítménye, legyen szó a gépgyártástól a szórakoztatásig szinte bármiről, mind a közelmúltbeli, mind a mai viszonylatban is, amely tény gondolkodásra ad okot. A dolgozatban amellett érvelünk, hogy rengeteg a párhuzam és az egymásra hatás Korea és Japán közt, aminek tisztán történelmi okai és máig kiható következményei vannak.



